Κιμ Σονγκ-ε

Η Κιμ Σονγκ-ε (κορεατικά: 김성애, 29 Δεκεμβρίου 1924 - Σεπτέμβριος 2014김일성 부인 김성애 사망설 제기) ήταν Βορειοκορεάτισσα πολιτικός και η δεύτερη σύζυγος του Ανώτατου Ηγέτη της Βόρειας Κορέας Κιμ Ιλ-σονγκ, η οποία υπήρξε η πρώτη Πρώτη Κυρία της Βόρειας Κορέας από το 1963 έως και το 1974. Γεννήθηκε ως Κιμ Σονγκ-παλ στην κατεχόμενη από τους Ιάπωνες περιφέρεια του Νότιου Πιονγκάν.http://nkinfo.unikorea.go.kr/nkp/theme/viewPeople.do?nkpmno=933 Ξεκίνησε να εργάζεται ως υπάλληλος του Υπουργείου Εθνικής Άμυνας, γνωρίζοντας τον Κιμ Ιλ-σουνγκ το 1948, όταν ερχόταν στην κατοικία του να εργαστεί μαζί με την πρώτη του γυναίκα, Κιμ Τσονγκ-σουκ, η οποία πέθανε το 1949. Τότε γνωρίστηκαν καλύτερα, αφού ξεκίνησε να φροντίζει την οικία του Ηγέτη.

Κατά τη διάρκεια του Πολέμου της Κορέας, εκτός από αυτόν φρόντιζε και τα δύο του παιδιά τον Κιμ Γιονγκ-ιλ και την Κιμ Κιονγκ-χούι. Εν τέλει, παντρεύτηκαν το 1952. Φυσικά, καμία επίσημη τελετή δεν έγινε λόγω του πολέμου, ωστόσο λέγεται -χωρίς να έχει επιβεβαιωθεί - ότι ο Κιμ είχε σχέση μαζί της πριν τον θάνατο της Τσονγκ-σουκ. Σε κάθε περίπτωση, το 1951, γεννάει το πρώτο τους παιδί, την Κιμ Κιονγκ-τσιν. Άλλα δύο γεννιούνται στην ίδια δεκαετία, ο Κιμ Πιονγκ-ιλ (1954) και ο Κιμ Γιονγκ-ιλ (1955). Κατά τις επόμενες δεκαετίες (1960 και 1970), η Σονγκ-ε απέκτησε μία πολιτική επιρροή στη Βόρεια Κορέα.Jang Jin-sung: Dear Leader: Poet, Spy, Escapee – A Look Inside North Korea, 2014 Το 1965 έγινε αντιπρόεδρος της Σοσιαλιστικής Ένωσης Γυναικών της Βόρειας Κορέας και το 1971 έγινε και πρόεδρος, ενώ τον Δεκέμβριο του 1972 έγινε και αντιπρόσωπος της Ανώτατης Λαϊκής Συνέλευσης.

Σύμφωνα με τον Τσανγκ Τσιν-σουνγκ, η Σονγκ-ε, προσπάθησε να βάλει ως κληρονόμο στην εξουσία του Κιμ Ιλ-σονγκ, τον δικό της γιο και όχι τον γιο του από τον πρώτο του γάμου, μάλιστα ο αδελφός της την υποστήριζε σε αυτό το πλάνο. Το Κόμμα παρατήρησε ότι η επιρροή της ήταν μεγάλη εκείνη την περίοδο και ξεκίνησε να την κάπτει. Παράλληλα, ο Κιμ Γιονγκ Ιλ ονομάζεται διάδοχος του Κιμ Ιλ-σουνγκ. Το 1976, χάνει τη θέση της στην Ένωση Γυναικών, την οποία παίρνει ξανά από τον Γιονγκ-ιλ, έως και το 1998. Σε αυτό το σημείο σταματά οποιαδήποτε πληροφόρηση για αυτήν έξω από τη Βόρεια Κορέα. Υπάρχουν φήμες ότι σκοτώθηκε σε τροχαίο, στο Πεκίνο, το 2001. Άλλες πηγές αναφέρουν ότι μέχρι και τον Ιούλιο του 2011 ζούσε. Ενώ, τέλος, ότι ακόμα πριν πεθάνει ο Κιμ Ιλ-σουνγκ, είχε κάποιες ψυχολογικές διαταραχές και ότι ήταν έγκλειστη κατοίκον. Ωστόσο, αργότερα ανακοινώθηκε ότι πέθανε τον Σεπτέμβριο του 2014,  πληροφορία που επιβεβαίωσε και το Υπουργείο Ενοποίησης, τον Δεκέμβριο του ίδιους έτους.NK founder’s second wife died in 2014: Unification Ministry

 Έργα 

 Παραπομπές 

Κατηγορία:Βορειοκορεάτισσες πολιτικοί
Κατηγορία:Δυναστεία των Κιμ (Βόρεια Κορέα)